**Izvješće o realizaciji Školskog preventivnog programa**

**na kraju šk. god. 2015./2016.**

Svrha Školskog preventivnog programa je prevencija i suzbijanje nasilja, ovisnosti i svih neprihvatljivih oblika ponašanja.

Rad s učiteljima, učenicima i roditeljima usmjeren je na promicanje znanja i vještina koje mogu učvrstiti i unaprijediti zdrav stil življenja, promicati zdravlje i prevenciju bolesti, pravilnu organizaciju slobodnog vremena, kvalitetnu ponudu sportskih i drugih kreativnih sadržaja.

Stvaranje pozitivnog pedagoškog ozračja i senzibiliteta učitelja, učenika i roditelja za preventivno djelovanje imaju zajednički zadatak smanjiti interes mladih za uzimanje sredstava ovisnosti i unaprijediti zdrav način života.

Edukacija je usmjerena na rad s učenicima, učiteljima i roditeljima.

**EDUKACIJA UČENIKA**

U školi provodimo raznovrsne aktivnosti u borbi protiv nasilja i zloupotrebe sredstava ovisnosti.

Obrazovni sadržaji o ovisnostima realizirani su u redovitoj nastavi na satovima Prirode, Biologije,

Hrvatskog jezika, Likovne kulture, Glazbene kulture, Tjelesne i zdravstvene kulture, Satu razrednika

prema godišnjem planu i programu.

Učenici su uključeni u sportske izvannastavne aktivnosti: odbojka, košarka, rukomet, nogomet. Organizirana su sportska natjecanja.

**Projekt „Sigurnost i zaštita djece na internetu**“, Odjel prevencije, PU osječko-baranjska:

* Komponenta 1 – djeca u riziku informatičko-komunikacijske tehnologije, za učenike i učitelje 4. razreda
* Komponenta 2 – U mreži informacijsko-komunikacijske tehnologije, za učenike i učitelje 6. razreda
* Komponenta 3 – radionica Web detektivi, za učenike 6. razreda
* Sajam sigurnosti i prevencije *-* sudjelovali učenici 6. razreda, OŠ kralja Tomislava, Našice. Sajam je organizirao Odjel prevencije Policijske uprave osječko – baranjske. U sklopu sajma učenici 7. i 8. razreda gledali su predstavu u Domu kulture Našice o nasilju na internetu: „Tko ti je kriv?“.

Za učenike 8. razreda predavanje u sklopu projekta **„Zdrav za 5“** održao Darko Ćorković, policijski službenik Odjela za prevencije PU osječko-baranjske. Cilj je ovog projekta suzbijanje svih oblika maloljetničkih ovisnosti te pružanja pozitivnih životnih vrijednosti, briga o zaštiti okoliša i zdravim stilovima života.

U sklopu preventivnog projekta **"Budi navijač, a ne razbijač"** učenicima šestoga razreda predavanje je održao Darko Ćorković, djelatnik PU osječko-baranjske, Odjela prevencije. Cilj je ovoga programa povećati sigurnost na sportskim natjecanjima, a posebice na nogometnim utakmicama te razvijanje navijačke kulture na način da se navija bez vrijeđanja, nasilja i uništavanja.

**„Živim život bez nasilja“**

Predavanje i likovni natječaj za učenike sedmog i osmih razreda **„Živim život bez nasilja“ državni projekt** Ministarstva unutarnjih poslova i Ministarstva znanosti, obrazovanja i sporta, PU osječko-baranjska, Odjel prevencije te završna svečanost preventivnog projekta u Domu kulture u Našicama.

**Projekt PP Našice *Zajedno više možemo***

Proveden je projekt *Zajedno više možemo*: PIA 1, PIA 2, *MAH 1, MAH 2*. Projekt provodi Policija u zajednici PP Našice u suradnji s Centrom za socijalnu skrb Našice i Udrugom psihologa *Osvit*,Našice i obuhvaća predavanja za učenike i roditelje kao i posjet PP Našice za učenike četvrtih razreda.

**Mogu ako hoću 1 (MAH 1):** učenici četvrtih razreda posjetili su PP Našice.

**Mogu ako hoću 2** **(MAH 2):** predavanje za roditelje učenika šestih razreda o ovisnostima.

***Prevencija i alternativa 1 (PIA 1)****: Zlouporaba droga i drugi oblici rizičnog ponašanja* (vandalizam i nasilničko ponašanje te alkohol) s aspekta policijskog postupanja, predavanje za učenike petih razreda.

***Prevencija i alternativa 2 (PIA 2):*** predavanje učenicima šestoga razreda o različitim oblicima ovisnosti.

Povodom **Svjetskog dana prve pomoći** za učenike petih i šestih razreda održali su predavanje i radionice suradnici iz Crvenog križa Našice.

PP Našice, Policija u zajednici održala je predavanje za učenike drugih razreda **„Blagdani bez petardi“.**

PP Našice, održano predavanje za učenike prvih razreda **„Oprez na putu od kuće do škole“.**

HAK je održao predavanje za učenike prvih razreda: **„Sigurno u školu s HAK—om“.**

U sklopu projekta **„Mirotvorac“** učenici 7. i 8. razreda imali su susret s mirotvorcem i književnikom Marijanom Gubinom.

Obilježen **Dan ružičastih majica** – protiv nasilja u školama.

Predavanje zapovjednika DVD-a Našice za sve učenike povodom **Međunarodnog dana vatrogasaca**.

**EDUKACIJA RODITELJA**

Predavanje za sve roditelje 15. veljače 2016. o sigurnosti djece na internetu , predstavljen projekt „Centar za sigurniji Internet“, predavanje je održao Tomislav Ramljak, predsjednik Centra za nestalu i zlostavljanju djecu, Osijek.

**EDUKACIJA UČITELJA**

Na sjednici Učiteljskoga vijeća održanoj 23. studenoga gostovao je Tomislav Ramljak, predsjednik Centra za nestalu i zlostavljanu djecu iz Osijeka. Predstavio je projekt **„Centar za sigurniji Internet“.**

Pregled svih aktivnosti nalazi se u tablicama svakog pojedinog razrednog odjela.